คุณคะหนูอายุ22ค่ะ ช่วงนี้จะจุกบริเวรลิ้นปี่ แล้วก็หลังรับประทานอาหารสัก30นาทีจะรู้สึกเหมือนหิวข้าวไม่เจ็บไม่ปวดนะคะ แต่จะเหมือนเรากำลังหิวข้าวทั้งๆที่เพิ่งทาน หิวอยู่อย่างนั้นแหละค่ะไม่สบายท้องเลย มีอาการท้องอืดด้้วยนะคะ เป็นมา2อาทิตย์ละค่ะไม่หายสักที อาการแบบนี้ซื้อยามาทานได้ไหมคะตอนนี้จิตตกค่ะ ไม่หายสักที
สวัสดีค่ะ อาการจุกลิ้นปี่ ท้องอืด รู้สึกหิวแม้จะทานข้าวแล้ว อาจเป็นอาการของ-โรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยเรอบ่อย คลื่นไส้ อาเจียน เป็นต้น-กรดไหลย้อนอาการจะคล้ายๆ กับกระเพาะอาหารอักเสบ แต่จะมีแสบร้อนหรือจุกหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ ไอแห้งเป็นต้นในเบื้องต้น แนะนำให้ทานอาหารอ่อนย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป หากรู้สึกหิวบ่อย สามาถแบ่งทานเป็น 4-5 มื้อได้ แต่ไม่ควรทานอาหารก่อนนอนภายใน 2 ชั่วโมง เคี้ยวให้ละเอียดก่อนกลืน ทานช้าๆ ไม่เร่งรีบ ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆหากมีอาการที่น่าจะเป็นโรคกระเพาะอาหารอักเสบ อาจทานยาได้แก่ยาลดกรดชนิดต่างๆ เช่น ยาธาตุน้ำขาว ยาที่ยับยั้งการหลั่งกรด เช่น แรนิทิดีน (ranitidine)ยาโอเมพราโซล (omeprazole) เป็นต้นหากอาการยังไม่ดีขึ้น รุนแรงขึ้น หรือมีอาการอื่นๆ เพิ่มเติม ควรไปพบแพทย์เพื่อตรวจหาสาเหตุนะคะ